  Наталия Сильвестрова Туспуктэм: Иван Коновалов 0+ 21-тӥ инвожое, Буре ваён но куректон нунал азьын, Ижкарысь Ялан ӝуась тыл дорын Быдӟым Атыкай ожын быремъёс понна 10 сюрс сюсьтыл ӝуатозы, соослэсь Ижкар – Балезино чугун сюресэз лэсьтонлы сӥзем суред лэсьтозы. Суредлэн быдӟалаез 8x15 мерт луоз. Со сярысь Удмуртиысь тӧролэн но кивалтэтлэн пресс-службазы ивортӥз. Ужрад 21 часын кутскоз. Суредэз лэсьтонэ волонтёръёс, активистъёс но вань мылкыд карисьёс пыриськыны быгатозы Вормон скверын «Помним» акция радъяськоз. Ижкарын улӥсьёс но куноос понна пӧртэм площадкаос ужалозы: ожмаськон интыосысь шедьтэм тӥрлыкъёсын «Музей на траве» адӟытонын; ож дыръя ивортэк быремъёс и кулэмъёс сярысь тодэтъёсъя «Судьба солдата» площадка; Ижкарысь лыдӟетъюртъёслэн огъям сӧзнэтэнызы дасям «В книжной памяти мгновения войны» книгаосын адӟытон но викторина; «Погранзастава» познавательной площадка; Калашниковлэсь автоматсэ сэрттонъя но бичанъя площадка; Кышкыттэмлыклы сӥзем «Прожектор безопасности» площадка; егитъёслэн «Движение первых» мынэтсылэн «Письмо защитникам» но «Подари книгу другу» площадкаоссы, «Хранители истории» квест; «Полевой концерт», кытын творческой огазеяськонъёс но коллективъёс кырӟанъёс быдэстозы но кылбуръёс лыдӟозы. Куазь умой луиз ке, Шор карлудын 22 часын нимысьтыз ожгар ужрадэ пыриськемъёслы сӥзем «Пока мы помним, они живы…» акция ортчоз. Акция улсын Шаманлэн «Встанем» карӟанэзъя фонтан вылын бырем ожмаськисьёслэсь туспуктэмъёссэс возьматозы. Со сяна, Удмуртиын «Свеча памяти» акция ортчоз. 4 часын ӵукна Ижкарысь Ялан ӝуась тыл доры сяська понозы но сюсьтылъёс ӝуатозы. Тодэ вайытом, Ижкарын 9-тӥ куартолэзе «Свеча Победы» огъяросси ужрад ортчиз. Тегъёс: БыдӟымАтыкайож буреваён Ижкар Удмуртия  